Understanding Astrology - Astrodienst Guest user u1353439601
30-May-2016, 02:35 UT/GMT HomeTiesorange, pink, silvergeometric, paisley, plaid, polka-dotblack Suit, navy Suit
Wedded Lace Soft Pink Tie Swanger? Waarom jy gerus ŉ vroedvrou kan oorweeg - Jou Gesin | Solidariteit WêreldJou Gesin | Solidariteit Wêreld
Tuis › Artikels › Swanger? Waarom jy gerus ŉ vroedvrou kan oorweeg
Swanger? Waarom jy gerus ŉ vroedvrou kan oorweeg
Jy het pas die heuglike nuus gehoor dat jy swanger is. Jy het nog altyd daarvan gedroom om normaal geboorte te skenk en sal graag regdeur die swangerskap, tydens die bevalling en ook daarná die pad wil stap met net een persoon wat jou en jou baba se belange vanaf die begin van die swangerskap tot na die bevalling op die hart sal dra. Indien jy gesond is en daar medies gesproke nie ’n risiko daaraan verbonde is nie, kan jy gerus die bystand van ’n vroedvrou oorweeg.
Wat is ’n vroedvrou?
’n Vroedvrou is meestal self ook ’n mamma wat daarvan oortuig is dat om die natuur sy gang te laat gaan en normaal te kraam, die beste en veiligste keuse vir ’n ma en haar baba is.
Sy is ’n gekwalifiseerde verpleegkundige wat oor ’n graad of diploma in verpleegkunde beskik. Van hulle spesialiseer en verwerf ’n nagraadse kwalifikasie in verloskunde. Dit verleen aan hulle die kundigheid om in uitsonderlike gevalle tang- of suierverlossings en ander gespesialiseerde prosedures uit te voer.
Sy moet by die Suid-Afrikaanse Raad vir Verpleegkundiges registreer en is ook lid van die Vereniging van Vroedvroue in Suid-Afrika. Indien sy onafhanklik wil praktiseer, moet sy ook by die Gesondheidsberoeperaad registreer, waar sy ook dan ’n praktyknommer kry.
Sy beskik oor alle noodsaaklike toerusting wat nodig is om op ’n professionele wyse ’n normale bevalling te kan waarneem, hetsy by haar praktyk of tydens ’n tuisbevalling.
Sy is meer as ’n mediese praktisyn; sy is regdeur die swangerskap, tydens die bevalling en ook daarna jou steunpilaar. Sy is jou en jou baba se primêre versorger – voor, tydens en ná die geboorte. Dis meer as wat ’n dokter of ginekoloog jou ooit sal kan bied.
Wat is die rol van ’n vroedvrou?
’n Vroedvrou ding nie mee met dokters nie en sal nooit die lewe van ’n ma of haar baba in gevaar stel om ten alle koste aan die ma se wens om normaal geboorte te skenk te voldoen indien daar komplikasies of rede tot kommer is nie. Indien sy tydens ’n eerste konsultasie of later in die swangerskap besef dat daar moontlike risiko’s kan wees, sal sy die ma na ’n dokter of ginekoloog verwys, wat sal seker maak of sy wel normaal kan kraam al dan nie.
Vroedvroue hou gedurende die swangerskap en bevalling hulle oog op potensiële probleme en omdat hulle vertroud is met alle afwykings van die normale, kan hulle die geboorteproses met die minimum ingryping bestuur.
’n Vroedvrou staan jou regdeur die swangerskap by (sommige bied ook voorgeboorteklasse aan) asook tydens die bevalling. Sy bied ook nageboortesorg aan ma en baba. Hulle is meestal ten gunste van borsvoeding en sal aan jou hulp verleen om jou baba te borsvoed. Sy sien ook op sielkundige en emosionele vlak na jou om.
Waar praktiseer vroedvroue?
Geboortehuise waar jy inboek wanneer dit tyd is om te kraam en ontslaan word wanneer jy gereed voel. Sommige van hierdie huise is luuks en baie duur. Die een voordeel is dat Pappa ook daar mag oorslaap. In ’n noodgeval het jy onmiddellike toegang tot ’n ginekoloog en hospitaal.
Geboorteklinieke wat meer formeel soos ’n hospitaal funksioneer en waar ginekoloë en vroedvroue aan diens is.
Gewone hospitale wat vroedvroue toelaat om daar te registreer om bevallings waar te neem. Sommige hospitale stel ’n privaatkamer vir vroedvroue beskikbaar.
Vroedvroue in privaatpraktyk. Hulle het hul eie spreekkamers en kamers waar mammas kraam. Hulle beskik oor die toerusting om sonars, watergeboortes en tuisgeboortes te hanteer.
Voordele van ’n vroedvrou
Vroedvrou se tariewe (konsultasies en die bevalling) is gewoonlik ’n bietjie laer as die van ’n dokter of ginekoloog. Omdat die ma gewoonlik kort voor die bevalling opgeneem word en binne ’n paar ure ontslaan kan word indien alles met haar en die baba wel is, verlaag dit ook die koste.
Hul konsultasies is gewoonlik ’n uur lank, wat jou genoeg tyd gee om vrae te vra en onsekerhede uit die weg te ruim.
Oorweeg jy ’n vroedvrou?
Indien jy ’n vroedvrou wil oorweeg, besoek die webtuiste vir ’n lys van vroedvroue in privaatpraktyk. https://www.motherinstinct.co.za/midwives_in_private_practice
Baba en Kleuter. https://www.netwerk24.com/baba-en-kleuter/Swangerskap/wat-is-n-vroedvrou-20160726
Baba en Kleuter. https://www.netwerk24.com/baba-en-kleuter/Swangerskap/Die-rol-van-vroedvroue-20150902
Lees meer oor die opleiding van vroedvroue: